Cuneiform Tablet Kt 94/k 769 (AKT 6c 572)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na en-na-sú-in ú a-lá-ḫi-im qí-bi-ma um-ma MAN-a-šur-ma 0.5 ma-na 2 GÍN KÙ.BABBAR ku-nu-ki-a i-na pu-ru-uš-ḫa-dim a-na en-na-nim DUMU a-bi₄-a e-zi-ib i-na ḫa-ra-nim ni-mì-ḫi-ir-ma um-ma a-na-ku-ma KÙ.BABBAR ša a-dí-na-ku-ni dí-nam um-ma šu-ut-ma a-ta-a-a a-na ṣé-ri-kà ú-šé-bi-lam a-na-kam a-ta-a-a aṣ-ba-at-ma um-ma a-na-ku-ma KÙ.BABBAR ša en-na-num ú-šé-bi₄-lá-kà-ni KÙ.BABBAR dí-nam um-ma a-ta-a-a-ma mì-ma KÙ.BABBAR en-na-num ú-lá i-dí-nam a-šar i-dí-na-ni ší-bi₄ lu-šé-li-a-ma 1.5 ma-na KÙ.BABBAR a-ša-qá-lá-ku-um a-ma-kam en-na-nàm ṣa-áb-ta-ma 0.5 ma-na 2 GÍN KÙ.BABBAR ku-nu-ki-a li-dí-na-ku-nu-tí šu-ma en-na-num KÙ.BABBAR ta-da-nam lá i-mu-a-ku-nu-tí da-na-at-ku-nu qí-bi₄-a-šu-um šu-ma um-ma en-na-num-ma a-na a-ta-a-ma a-dí-in ší-bi-šu li-iz-ku-ra-ku-nu-tí-ma i ša-ḫa-tí-šu i-zi-za-ma ṭup-pá-am ša ší-bi₄-šu KÁ DINGIR le-qé-a-nim lu-šé-tí-qám <gap> KÙ.BABBAR ša en-na-nim iš-té-ni-iš ku-un-kà-ma a pá-ni-a šé-bi₄-lá-nim a-na a-lá-ḫi-im qí-bi-ma a-ḫi a-ta šu-ma KÙ.BABBAR en-na-num lá i-ta-ad-na-ku-nu-tí <gap>-1 ma-na KÙ.BABBAR i ra-mì-ni-kà šé-bi₄-lam